# Poesie milanesi/VIII - Poesie varie/El miserere

../A sor Tommas Gross a Trevij ../In mort de Stanislao Bovara IncludiIntestazione 27 dicembre 2020 25% Da definire
Poesie milanesi Carlo Porta CC BY-SA 3.0 GFDL Indice:Porta - Poesie milanesi.djvu //it.wikisource.org/w/index.php?title=Poesie_milanesi/VIII_-_Poesie_varie/El_miserere&oldid=- 20201228002036 //it.wikisource.org/w/index.php?title=Poesie_milanesi/VIII_-_Poesie_varie/El_miserere&oldid=- 20201228002036
[p. 360
EL MISERERE.
(On funeral) (1816)
Vuna de sti mattinn tornane! indree De la scceura de lengua del Verzee Con sott la mia scorbetta Caregada de tucc i erudizion Che i serv e i recatton Dan de solet a gratis ai poetta, Me troeuvi senza asquas vessem accori Denanz a San Fedel, che foeura e dent L’èva tutt quant e mai paraa de mort.
Me fermi sui duu pee come on gadan, Leggi el gran cartellon Che l’èva tal e qual a on sorascritt D’ona cassa de scuffi e cappellitt, Con su in fond fina i P. P. del posa pian, E m’accorgi che tutta sta parada A rebesch e fioramm (Senza invidia però) l’èva pientada Per on gran personagg passaa ai quondamm. Esuss per lu, dighi in del coeur, fin chi Mej dò voeult lu che mi. Ma siccome de spess mi sont on tos On freguj curios, Mò sissignor che m’è soltaa el petitt D’andá in gesa a vede Che defferenza gh’è Tra el ben di sciori e quell di poveritt.
Gh’eva in mezz a la gesa ona baracca Fada a guglia a trii pian, volta come, Con settaa su per su Di bcj statov ae rivi e de bojacca Rappresentant la motta di virtú Ch el mort el gh’eva, o el ghe doveva ave.
Intrattant di canton Sbrodolaven giò scira in sui relev Quatter candireron Pien de torc de Venezia a l’uso»cv. Intorna via del pè del cattafalch Cantaven come merli i sazerdott Col so beli candirott E el so liber in man, Segond ghe comandava l’abaa Alban, Che svelt come on usell El tendeva per tutt spacciadament. No lassand nanch manca denter per dent I soeu bravi coppon Ai ceregh che patissen l’astrazion.
Giust in quella che intravi even lí adree Per daghela a canta el Misereree; E mi ch’el soo anca mi, Póndem dedree di pret in genuggion Per ajutall a dí E profitta iiítrattant de l’occasion De fa on quej poo de ben de mett ina Per quand ghe sará el cunt de comoda.
Mò el credarissev, ficeuj, che hoo avuu beli pari A segnamm e a cerca de tend a mi, Che no gh’hoo possuu propi reussíi Ch’aveva de denanz duu strafusari De pret vicciurinatt, ch’a ogni tocchell De salmo e de versett Te ghe incastraven denter on tassell De descors de politega e polpett.
De moeud che i mee intenzion de fa del ben Hin andaa a fass squarta, Ne hoo possuu condemén De guzzá tant de orecc per dagh a tra.
Ecco chi come faven; Ma siccome v’hoo ditt che i pret cantaven, Besogna donca, se no ve rincress. Che me lassev anmí canta i’istess. Miserere mei Deus — E a disná? Secundum magnam — dò cossett o tre — Misericordiam tuam et secundum Multitudinem — de quist. E el scabbi come Tè? — Et multum lava me Ah injustitía mea, et a delieto — Eel car? — Puttasca! — e subet munda me Oh mi poeú el vin! — Tibi soli peccavi — S’el var pocch, me la cavi, Et malam coram te feci.... in sermonibus Tuis, et vincas cum judicaris.
Chi insci per intermezz scora ©na gotta De scira colda de la gestatoria, Che la sbrodola e scotta Vun di duu sazerdott che l’èva in gloria. Soa reverenza el scrolla in pressa i did, Sclamand: Che porca d’ona scira, cisti! E i olter canten, podend pu del rid, Ecce enim veritatem dilexisti.
In seguet fan el nomm A paricc ostarij In dove gh’è vin bon, ost galantomm, E mejor compagni j. Vun loda l’ostaria de la Nos, L’olter el Monte-Tabor, E poeú tracch a dò vos Domine.... asperges me.... H\)SSopo.... et super nivem dealbabor.
Finalment ven de dent on militar, Che a l’abct el pareva on paracar, E lí tornen de cap: Vcdel qucll mèus? Libera me de sanguinibus Deus, Deus salulis mece, — Che te possa vegní la diarrea, Porch fe-o-fo — et exultabil lingua meo.... Domine labia aperies, el os meum Annuntiabit — birboni! — laudem luam. — Oh per adess han pari a sbatt sti Quoniam Si Ooluisses sacrificium — L’èva vora, Gh’han ben la resca in gora Cor conirilum — no serv — el humiliatum Deus non spernil — la ghe passará Insemma con la spua — Benigne fac Domine in bona voluntale tua — Voeurel mò dí — • Ut adificentur muri Jerusalem — Gh’el giuri.... Vedarcmm Ghe gionti sto sciloster Se rivi a liberammen. On olter anca mi.... — El clamor noster Ad te perveniat nunc et semper, amen.
Me volzi allora in pee Stuff e sagg de sta scenna, e ciappi post Denanz l’aitar maggior, E preghi nost Signor Che in del me dí tremend del bulardee El daga a tra puttost Al dolor de chi paga i spes di esequi. Che a quij che canta de sta sort de requi.
* ↑ V«me: il mercato degli erbaggi.
* ↑ recalton: rivenditori di frutti e verdure.
* ↑ gadan: persona rozza e sciocca.
* ↑ ben: genericamente usato anche invece di pratiche religiose; qui significa " suffragi per i morti ".
* ↑ volta com’è: alta assai.
* ↑ de rivi e de bojacca: di stoppa ricoperta con gesso modellato.
* ↑ scira: cera.
* ↑ sev: sego,
* ↑ abaa Alban : Don Vincenzo Albani il cerimoniere di quel tempo nella Collegiata di S. Fedele.
* ↑ mett ina : mandare innanzi.
* ↑ segnamm: fare il segno della croce.
* ↑ strafusari: inetti, sbadati.
* ↑ de quist : espressione sempre accompagnata dal gesto fatto dal pollice e dall’indice, come di chi sciorina moneta.
* ↑ Eel car?: E caro (il vino)? costa assai?
* ↑ scora: scòla.
* ↑ gestatoria: la torcia (candirott, come sopra è detto) che tenevano i sacerdoti allineati attorno al catafalco.
* ↑ Osteria esistente tuttora fuori di porta Ticinese.
* ↑ Osteria con giardino piantata sulla lunetta (oalleita) del bastione a fianco dell’arco di porta Romana; ove ora è la Steizione funeraria.
* ↑ mèus: baggeo.
* ↑ resca in gora: spina di pesce in gola, cioè dispetto per un danno sofferto.
* ↑ sciloster: candelotto di cera.